TV7 JERUUSALEMMA UUDISED
Tänased teemad -
Avati Jeesuse hauaks peetav kamber
Iisrael tõhustab kaitset põhjapiiril
Iisraelil pole vahet, kes USA presidendivalimised võidab
Fatah valmistub sõjaks Iisraeli vastu
Iisraeli minister: Demokraatia pealesurumine Lähis-Idale on rumalus
TV7 Jeruusalemma Uudistest - Shalom!
The Times of Israeli teatel avati restaureerimistöödeks
Jeruusalemma Püha Haua kirikus Jeesuse hauaks peetav kamber.
National Geographic Society arheoloogiderühm lootis,
et kaevetöödel tuleb esile marmorplaadiga kaetud kaljupind,
kuhu olevat traditsioonide järgi asetatud Jeesuse surnukeha.
Matmispaik on olnud marmorplaadi all vähemalt alates 1555. a.
Kui marmorplaat ära tõsteti, avanes selle alt üllatuseks teine,
väikese ristiga marmorplaat 13. sajandist.
Georadari andmeil
on kiriku keskel asuva hauakoopa ca 2-meetrised aluskaljust seinad
nende marmorplaatide taga.
Restaureerimisprojekti esindaja sõnul oli leid hämmastav,
kuna paljud ajaloolased uskusid
et mõnisada aastat pärast Jeesuse surma
Tema algupäraseks matmispaigaks tunnistatud koobas hävis juba ammu.
Osa hauast pitseeritakse kinni ja osa jäetakse näha.
Palverändurid saavad nüüd esmakordselt võimaluse
näha Jeesuse matmispaigaks peetava koopa liivakiviseina osa.
Ynet Newsi teatel paljastas Liibanoni islamirühmitus Hezbollah
oma terroritegevusega nõrga koha Põhja-Iisraeli kaitses.
Eelmisel nädalal Põhja-Iisraelis toimunud piiriülene tulistamine
viib haavatava piiriala kaitse tõhustamiseni.
Piir eraldab Süüriast Galilea kitsa sektori teed,
puuviljaistandused ja Iisraeli asulad.
Iisraeli Kaitsevägi IDF kardab,
et Hezbollah kasutab nõrka kohta ära järgmises Liibanoni sõjas.
Kardetakse, et rühmitus püüab
oma raskerelvadega eriüksuse Rawda abil Iisraeli tungida
ja end võitjaks kuulutada.
Selle tulevikustsenaariumi puhuks
valmib IDF-il 30 km pikkune piirikaitseprojekt
osana suuremast, peagi valmivast 3-aastasest projektist.
Projekt hõlmab kümneid meetreid kõrgeid terasbetoonbarjääre,
mida mujal Iisraelis pole, ja kindlustatud torne
ning 1980. aastail ehitatud turvatarade remonti.
Kogu 120 km pikkust Liibanoni äärset piiri hõlmav projekt
peaks valmima lähiaastatel.
Israel Today teatel olevat peaminister Netanyahu öelnud,
et Iisraelil pole vahet, kumb USA presidendikandidaat võidab.
Netanyahu sõnul väidab nii Trump kui H. Clinton, et toetab Iisraeli
ja peab oluliseks Iisraeli-USA suhteid.
Netanyahu sõnul jääb toetus Iisraelile ja maadevaheline liit tugevaks
ja isegi tugevneb lähiaastail.
Netanyahu kohtus hiljuti eraldi mõlema kandidaadiga.
Israel Hayomi teatel lubas vabariiklaste kandidaat Trump
Iisraeli uuesti turvaliseks muuta.
Trump kõneles üritusel,
kus taheti kinnitada juutide sidet Jeruusalemmaga,
mida UNESCO oma äsjases resolutsioonis eitab.
Peamiselt Trumpi vabariiklastest toetajatest koosnenud
Jeruusalemma publikule video teel kõnelenud Trump ütles,
et armastab Iisraeli ning hindab ja austab juudi usku ja traditsioone.
Reutersi videol lubab Trump,
et tema valitsus seisab juutide ja Iisraeli juhtide kõrval,
et jätkuvalt kinnitada sildu,
mitte üksnes USA juutide ja Iisraeli vahel,
vaid ka kogu Ameerika ja Iisraeli vahel.
Trump lubas, et USA toetab Iisraeli selle vaenlaste, nagu Iraani vastu.
Trump lubas muuta USA ja Iisraeli
koos iisraellastega taas turvalisteks riikideks.
The Breaking Israel Newsi teatel
valmistub palestiinlaste Fatah' partei sõjaline tiib sõjaks Iisraeliga,
sihiga vabastada Palestiina.
Rahvusvaheline üldsus peab Fatah't endiselt mõõdukaks parteiks,
kellega Iisrael peaks rahu tegema.
Ometi on tegemist parteiga, mis hõlmab erinevaid rühmitusi,
kes endiselt taotlevad Palestiina relvastatud vabastamist.
Lisaks pole palestiinlaste juht Abbas ja talle lojaalsed Fatah' liikmed
keelanud Fatah' sõjaväelasi,
kellest paljud saavad palka Palestiina omavalitsuselt.
Nende palk tuleb kaudselt POd toetavatelt Lääne sponsoritelt.
Fatah' töörežiim on kahestunud.
Fatah räägib rahvusvahelisele üldsusele,
et toetab kahe riigi lahendust ja taotleb tüli rahumeelset lahendust,
kuid on samas pühendunud Palestiina relvastatud vabastamisele
ja valmistub isegi sõjaks Iisraeliga.
Israel Today teatel on demokraatia pealesurumine Lähis-Idale
Iisraeli ministri sõnul lääneriikide rumalus.
Iisraeli endise kaitseministri Ya'aloni meelest on naeruväärt,
et USA ja teised lääneriigid
usuvad endiselt Lääne demokraatia võimalikkusse islamistlikus Lähis-Idas.
Herzeliya Rahvusvahelise Terrorismivastase Instituudi
igaaastasel julgeolekukonverentsil kõnelenud Ya'aloni sõnul
on regioonis liiga palju lahtiseid elu ja surma küsimusi
ja puudub selline moraalsete väärtuste vundament,
millele on ehitatud Lääne demokraatia
Ya'aloni sõnul on USA poliitika selles suhtes osaliselt teadmatus,
soovunelm ja patroneerimine.
Ya'aloni meelest on üllatav, et tänased Lääne juhid suudavad jälgida
väidetavalt demokraatia nimel alustatud Araabia kevade tulemusel
tekkinud möllu ja ikka teeselda, et Palestiina riigi sünnitamisele
järgneb stabiilne, vaba ja tõeliselt demokraatlik, iseseisev tervik.
Breaking Israel Newsi teatel
võivad Ameerika indiaanlased kuuluda Iisraeli kümne kadunud hõimu hulka.
Näiteks ühe hõimupealiku räägitud loos käsib Jumal
Nuah' nimelisel mehel ehitada suure laeva inimkonna päästmiseks.
Teise loo järgi oli aeg,
kui kogu maailm oli üks maa ja kõik inimesed olid üks hõim.
Nad püüdsid ehitada taevasse Loojani ulatuvat torni.
Hõimupealiku naine kuulub Ani-kitu-wah-jah'i hõimu,
kelle jumala nimi on Yo-He-Wah.
Selle hõimu liikmed kandsid lahinguis laegast,
pidasid seitse korda aastas püha, pidasid puhkepäeva,
neil oli pelgulinnu ja nad ei söönud sealiha.
Mõned Anish-nabi ehk Chippewa hõimu liikmed usuvad,
et kuuluvad Efraimi hõimu.
Hõimu nimi Anish-nabi meenutab heebreakeelseid sõnu Anshe Navi.
Antud hõim elas rannikul,
kuid legendide järgi saabusid nad suurte vete tagant.
Hõimu koopamaalingutel on laevu,
mis sarnanevad ajalooraamatutes foiniiklaste laevadega.
Need üksikud näited juutide ja Ameerika põlisrahvaste sarnasustest
pärinevad suulisest traditsioonist
misjonäride saabumisele eelnevast ajast.
Need olid meie tänased uudised. Shalom ja kohtumiseni!
Tõlge: Monika Jaaguri